2017. augusztus 7-én benyújtott kereset – Ballesté Torralba és társai kontra ESZT
(T-528/17. sz. ügy)
Az eljárás nyelve: spanyol
Felek
Felperesek: María Ballesté Torralba (Alcarrás, Spanyolország) David Lozano Jiménez (Alcarrás), María Carmen Estruch Martínez (Alcarrás) és Ramón Ribes Jové (Alcarrás) (képviselő: E. Silva Pacheco ügyvéd)
Alperes: Egységes Szanálási Testület
Kérelmek
A felperesek azt kérik, hogy a Törvényszék:
–    mondja ki Egységes Szanálási Testület 2017. június 7-i határozatának „ex tunc” hatályú semmisségét, megállapítva érvénytelenségét és hatásainak semmisségét;
–    állapítson meg az első felperesek javára 37 877 euró, a második felperesek javára 11 000 euró, María Ballesté Torralba javára pedig 1 309,14 euró kártérítést.
Jogalapok és fontosabb érvek
A hivatkozott jogalapok és főbb érvek hasonlóak a T-478/17. sz. Mutualidad General de la Abogacía és Hermandad Nacional de Arquitectos Superiores y Químicos kontra Egységes Szanálási Testület ügyben, a T-481/17. sz. Fundación Tatiana Pérez de Guzmán el Bueno és SFL kontra Egységes Szanálási Testület ügyben, a T-482/17. sz. Comercial Vascongada Recalde kontra Bizottság és Egységes Szanálási Testület ügyben, a T-483/17. sz. García Suárez és társai kontra Bizottság és Egységes Szanálási Testület ügyben, T-484/17. sz. Fidesban és társai kontra Egységes Szanálási Testület ügyben, T-497/17. sz. Sáchez del Valle és Calatrava Real State 2015 kontra Bizottság és Egységes Szanálási Testület ügyben, valamint a T-498/17. sz. Pablo Álvarez de Linera Granda kontra Bizottság és Egységes Szanálási Testület ügyben hivatkozott jogalapokhoz és főbb érvekhez.
____________